Ehdotus Euroopan parlamentin ja neuvoston asetus ympäristöalan rahoitusvälineestä (LIFE) annetun asetuksen (EY) N:o 1655/2000 muuttamisesta /* KOM/2003/0402 lopull. - COD 2003/0148 */





Ehdotus EUROOPAN PARLAMENTIN JA NEUVOSTON ASETUS ympäristöalan rahoitusvälineestä (LIFE) annetun asetuksen (EY) N:o 1655/2000 muuttamisesta (komission esittämä) PERUSTELUT Ympäristöalan rahoitusvälinettä (LIFE) koskevaa asetusta (EY) N:o 1655/2000 [1] annettaessa komissio ehdotti sen täytäntöönpanemiseksi hallintokomiteaa, joka vastaisi luonnon LIFE-tukihankkeiden (3 artiklan 7 kohta), ympäristön LIFE-tukihankkeiden (4 artiklan 10 kohta), kolmansien maiden LIFE-tukihankkeiden (5 artikloan 7 kohta) sekä unionin jäsenyyttä hakeneiden maiden hankkeiden (6 artiklan 5 kohta) hyväksymisestä. Komissio katsoi, että hankkeiden valinnassa olisi syytä noudattaa hallintokomiteassa noudatettavaa menettelyä, koska hankkeiden valinnalla on merkittäviä vaikutuksia talousarvioon. Valintansa perusteluiksi komissio korosti olevan tarpeen soveltaa menettelystä komissiolle siirrettyä täytäntöönpanovaltaa käytettäessä 28 päivänä kesäkuuta 1999 tehdyn neuvoston päätöksen 1999/468/EY [2] 2 artiklassa annettuja perusteita. Komissio antoi tähän liittyvän lausuman neuvoston yhteisen kannan vahvistamisen yhteydessä. [1] EYVL L 192, 28.7.2000, s. 1. [2] EYVL L 184, 17.7.1999, s. 23. Neuvosto kuitenkin hylkäsi yksimielisesti komission ehdotuksen sovellettavasta komiteamenettelystä. Neuvosto katsoi, että asetuksen (EY) N:o 1655/2000 täytäntöönpanemiseksi toteutettavien toimenpiteiden hyväksyntää varten asetuksen 11 artiklan 2 kohdassa tulee säätää päätöksen 1999/468/EY 5 artiklan mukaisesta sääntelymenettelystä. Komissio antoi asetuksen (EY) N:o 1655/2000 hyväksynnän yhteydessä lausuman [3], jossa se totesi erityisesti seuraavaa: "neuvoston päätöksen 1999/468/EY 2 artiklassa säädettyjen perusteiden huomiotta jättäminen näinkin selvässä tapauksessa on vastoin mainitun neuvoston päätöksen henkeä ja kirjainta." Komissio ilmoitti näin ollen pitäytyvänsä "kannassaan tässä asiassa, ja sillä on oikeus saattaa asia myöhemmin Euroopan yhteisöjen tuomioistuimen käsiteltäväksi". Komissio vei sittemmin asian yhteisöjen tuomioistuimeen mainitun säännöksen kumoamiseksi. [3] EYVL L 192, 28.7.2000, s. 10. Yhteisöjen tuomioistuin kumosi 21 päivänä tammikuuta 2003 antamallaan tuomiolla [4] asetuksen (EY) N:o 1655/2000 11 artiklan 2 kohdan. Euroopan yhteisöjen perustamissopimuksen 233 artiklan nojalla mitättömäksi julistetun säädöksen antaneen toimielimen tai sen antaneiden toimielinten on toteutettava toimenpiteet yhteisön tuomioistuimen tuomion täytäntöön panemiseksi. [4] Yhteisöjen tuomioistuimen asiassa C-378/00, komissio v. Euroopan parlamentti ja neuvosto, 21.1.2003 antama tuomio, ei vielä julkaistu oikeustapauskokoelmassa. Tuomioistuin katsoi, että komissiolla on asetuksen (EY) N:o 1655/2000 mukaisen täytäntöönpanovallan nojalla valta toteuttaa kahdentyyppisiä toimenpiteitä [5]. Kysymys on yhtäältä toimenpiteistä, jotka koskevat rahoitustuen myöntämistä erilaisille asetuksen (EY) N:o 1655/2000 3-6 artiklassa mainituille hankkeille ja liitännäistoimenpiteille, ja toisaalta suuntaviivojen laatimisesta esittelyhankkeille, jotka esitellään ympäristön LIFE-tuki-aihealueen perusteella (asetuksen 4 artiklan 4 kohta). [5] Ks. erityisesti tuomion kohdat 18-20 ja 60-61. Tuomioistuin katsoi, että toimenpiteet, joita komissiolla on toimivalta toteuttaa sille asetuksella (EY) N:o 1655/2000 siirretyn täytäntöönpanovallan nojalla, ovat sellaisen ohjelman toteuttamiseen liittyviä hallintotoimenpiteitä, jolla on päätöksen 1999/468/EY 2 artiklan a alakohdassa tarkoitettuja huomattavia budjettivaikutuksia. Tuomioistuimen mukaan näihin täytäntöönpanotoimenpiteisiin sovelletaan siten lähtökohtaisesti päätöksen 1999/468/EY 4 artiklassa määriteltyä hallintomenettelyä tai tarvittaessa kyseisen päätöksen 2 artiklan c alakohdan mukaisesti sen 3 artiklassa määriteltyä neuvoa-antavaa menettelyä. Asetusta hyväksyttäessä annetun komission lausuman, 21 päivänä tammikuuta 2003 annetun yhteisöjen tuomioistuimen tuomion, jolla kumotaan asetuksen (EY) N:o 1655/2000 11 artiklan 2 kohta, sekä päätöksen 1999/468/EY 2 artiklassa määriteltyjen suuntaa-antavien perusteiden nojalla on välttämätöntä antaa asetusehdotus, jolla muutetaan asetusta (EY) N:o 1655/2000 noudatettavan komiteamenettelyn osalta siten, että asetuksen täytäntöönpanemiseksi toteutettavien toimenpiteiden hyväksynnässä noudatetaan sääntelykomiteamenettelyn sijasta hallintokomiteamenettelyä. 2003/0148 (COD) Ehdotus EUROOPAN PARLAMENTIN JA NEUVOSTON ASETUS ympäristöalan rahoitusvälineestä (LIFE) annetun asetuksen (EY) N:o 1655/2000 muuttamisesta EUROOPAN PARLAMENTTI JA EUROOPAN UNIONIN NEUVOSTO, jotka ottavat huomioon Euroopan yhteisön perustamissopimuksen ja erityisesti sen 175 artiklan 1 kohdan, ottavat huomioon komission ehdotuksen [6], [6] EYVL C [...], [...], s. [...]. ottavat huomioon Euroopan talous- ja sosiaalikomitean lausunnon [7], [7] EYVL C [...], [...], s. [...]. ottavat huomioon alueiden komitean lausunnon [8], [8] EYVL C [...], [...], s. [...]. noudattavat perustamissopimuksen 251 artiklassa tarkoitettua menettelyä [9], [9] EYVL C [...], [...], s. [...]. sekä katsovat seuraavaa: (1) Euroopan yhteisöjen tuomioistuin kumosi 21 päivänä tammikuuta 2003 antamallaan tuomiolla [10] ympäristöalan rahoitusvälineestä (LIFE) 17 päivänä heinäkuuta 2000 annetun Euroopan parlamentin ja neuvoston asetuksen (EY) N:o 1655/2000 [11] 11 artiklan 2 kohdan. Samassa tuomiossa tuomioistuin määräsi, että "asetuksen (EY) N:o 1655/2000 11 artiklan 2 kohdan vaikutukset pidetään kokonaisuudessaan voimassa, kunnes parlamentti ja neuvosto antavat uudet säännökset komiteamenettelystä, jota sovelletaan kyseisen asetuksen täytäntöönpanotoimenpiteisiin." [10] Asia C-378/00, komissio v. Euroopan parlamentti ja neuvosto, ei vielä julkaistu oikeustapauskokoelmassa. [11] EYVL L 192, 28.7.2000, s. 1. (2) Perustamissopimuksen 233 artiklan nojalla toimielimen, jonka säädös on julistettu mitättömäksi, on toteutettava yhteisöjen tuomioistuimen tuomion täytäntöön panemiseksi tarvittavat toimenpiteet. (3) Toimenpiteet, joita komissiolla on toimivalta toteuttaa sille asetuksella (EY) N:o 1655/2000 siirretyn täytäntöönpanovallan nojalla, ovat sellaisen ohjelman toteuttamiseen liittyviä hallintotoimenpiteitä, jolla on menettelystä komissiolle siirrettyä täytäntöönpanovaltaa käytettäessä 28 päivänä kesäkuuta 1999 tehdyn päätöksen 1999/468/EY [12] 2 artiklan a alakohdassa tarkoitettuja huomattavia budjettivaikutuksia. Olisi säädettävä, että kyseisistä toimenpiteistä päätetään mainitun päätöksen 4 artiklan mukaisella hallintokomiteamenettelyllä. [12] EYVL L 184, 17.7.1999, s. 23. (4) Sen vuoksi asetusta (EY) N:o 1655/2000 olisi muutettava, OVAT ANTANEET TÄMÄN ASETUKSEN: 1 artikla Korvataan asetuksen (EY) N:o 1655/2000 11 artiklan 2 kohta seuraavasti: "2. Jos tähän kohtaan viitataan, sovelletaan päätöksen 1999/468/EY 4 ja 7 artiklaa ottaen huomioon mainitun päätöksen 8 artiklan säännökset. Päätöksen 1999/468/EY 4 artiklan 3 kohdassa tarkoitettu määräaika vahvistetaan kolmeksi kuukaudeksi." 2 artikla Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä .. päivänä ...kuuta Euroopan parlamentin puolesta Neuvoston puolesta Puhemies Puheenjohtaja